<classify> MADRID, HISPANIA KOCHA wa Real Madrid, ZinedineZidane, amethibitisha kuwa, mshambuliaji wake Gareth Bale ataendelea kuwa ndaniya kikosi hicho katika kipindi hiki cha msimu mpya wa Ligi. Kauli hiyo iliitoa mwishoni mwawiki baada ya mchezaji huyo kuwa kwenye kikosi cha kwanza katika mchezo wao waufunguzi michuano ya Ligi Kuu Hispania dhidi ya Celta Vigo ambapo Madridwalishinda mabao 3-1. Bale alikuwa kwenye kikosi hichobaada ya mshambuliaji wao mpya Eden Hazard kuwa nje ya kikosi baada ya kuumia,lakini Bale alikuwa kwenye mchango wa bao lililofungwa na mshambuliaji wao KarimBenzema. Hata hivyo Bale alionekanakuhusika kwenye mabao mengine ya mchezo huo yaliyofungwa na Toni Kroos na LucasVazquez. Wakati huu wa uhamisho wawachezaji Bale alitajwa kuwa mmoja kati ya wachezaji ambao wanatakiwa kuondokakutokana kutokuwepo kwenye mipango ya mwalimu huyo na alikuwa anahusishwakutaka kutimkia katika Ligi ya nchini China. Hata hivyo, Zidane alithibitishakuwa, Bale lazima aondoka wakati wa maandalizi ya msimu mpya wa Ligi baada yamchezaji huyo kuachwa nje ya kikosi katika michezo mbalimbali ya kirafiki. Lakini baada ya mchezo huo wajuzi, Zidane amedai mchezaji huyo ataendelea kuwepo kikosini katika msimu huumpya. Ataendelea kuwa kikosini, kwasasa kitu kikubwa cha kukiangalia ni maendeleo ya msimu huu na sio vinginevyo. Kuumia kwa Hazard ni bahati mbayakwetu, lakini haiwezi kubadilisha malengo tunayo Bale kwenye kikosi ambayeanaweza kuziba nafasi hiyo, ninaamini Bale, James Rodriguez na wengine wataipiganiatimu hii, alisema kocha huyo. Baada ya ufunguzi wa Ligi hiyo,Madrid wapo kileleni huku wakiwa na pointi tatu, wakati huo mabingwa wateteziBarcelona wakiwa hawana pointi baada ya kupoteza mchezo wao wa ufunguzi dhidiya Athletico Bilbao.  <topic>: MICHEZO 